
Ima li smetnje u obavljenju namaza u odjeći koja je ukrašena ili koja je na pruge?


* 
* 
* 
* 
* 
* 
* 

 
Je li dozvoljeno obavljati namaz u ukrašenoj odjeći i u odjeći s prugama?

Aiša, radijallahu anha, kazivala je da je Vjerovjesnik, sallallahu alejhi ve sellem, jednom prilikom klanjao u ukrašenom ogrtaču i u njega nakratko pogledao, a nakon što je završio ***[namaz](https://pitajucene.com/search/Namaz/questions/ "Pretraži pitanja o namazu")***, rekao: ‘Vratite ovaj ogrtač ebu Džehmu jer mi je odvraćao pažnju dok sam klanjao, a donesite mi njegov jednostavni ogrtač. ”


U drugoj verziji stoji: “… i dok sam klanjao, gledao sam u njegove ukrase, pa sam se pobojao da me ne oduševe.”117


Enes, radijallahu anhuš, pripovijedao je: “Aiša je imala šarenu zavjesu kojom je zastrla dio kuće, i ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, naredio joj je: ‘Ukloni ovu šarenu zavjesu, njene boje ometale su me u namazu” 118


**Propisi vezani za poglavlje** 


**Prvo**, pokuđeno je klanjati u ukrašenoj odjeći i odjeći s prugama. Imam En-Nevevi zapisao je: “Iz hadisa se zaključuje da je pokuđeno klanjati u odjeći na kojoj se nalaze slike ili krst ili bilo šta što umanjuje koncentraciju u namazu.”119


Imam El-Buhari na osnovu prethodnog Enesovog, radijallahu anhu, hadisa naslovio je poglavlje: *Šta je zabranjeno kada je riječ o namazu u ukrašenoj odjeći i odjeći s prugama, i da li je namaz pokvaren*. Ibn Hadžer i imam El-Ajni objasnili su da je imam El-Buhari ovakve naslove koristio kada je bilo riječi o pitanjima o kojima ima više mišljenja, odnosno kada se dvoumio koje da odabere.120


Međutim, prioritetno je mišljenje da namaz nije pokvaren. To sam odabrao na osnovu Aišine, radijallahu anha, izjave: “Na zidu sam držala šaren zastor koji je sezao do zemlje, i Resulullah, sallallahu alejhi ve sellem, klanjao je prema njemu, a jednom me je upozorio: ‘Skini pokrivač, da ga ne gledam!’ Skinula sam ga i od njega napravila jastučnice.”121


**Drugo**, slike i sve upadljive stvari negativno utječu na dobre ljude. Ukrašeni ogrtač umanjio je Poslanikovu, sallallahu alejhi ve sellem, koncentraciju i skoro ga odvratio od namaza, pa kako onda neće odvratiti nekoga ko je slabiji od njega?


**Treće**, ako je pokuđeno klanjati u kući u kojoj se nalaze slike, onda je još pokuđenije klanjati u takvoj odjeći, jer umanjuje skrušenost u namazu i sprečava čovjeka da razmišlja o onome što izgovara, potirući osnovni cilj i svrhu namaza, a Svevišnji Allah najbolje zna.




---


117 El-Buhari (373) i Muslim (556). Plemeniti ***[ashab](https://pitajucene.com/search/ashab/questions/ "Pretraži pitanja o ashabima")*** Ebu Džehm ustvari je Ubejdullah b. Huzejfa el-Kureši. Resuhullah, sallallahu alejhi ve sellem, naredio je da mu se vrati ogrtač koji je on poklonio Poslaniku, sallallahu alejhi ve sellem.


118 El-Buhari (374).


119 Jahja b. Šeref en-Nevevi, El-Medžmu, 3/180.


120 Vidjeti: Fethul-Bari, 1/484, i Umdetul-kari, 4/95.


121 Muslim (93 i 2107).


———–


Iz knjige “Enciklopedija Zabrana u Islamu 1. dio”  

Naslov originala: “Mewsua’tul-menahiš-šeri’jjeti fi sahihis-sunnetin-nebevijjeti ”  

Autor: ***[Selim el-Hilali](https://pitajucene.com/search/Selim+el-Hilali/answers/ "Pretraži odgovore od šejh Selim el-Hilali")***


Preuzmite pdf knjigu na ovom linku:  

<https://pitajucene.com/wp-content/uploads/2019/09/Enciklopedija-zabrana-u-islamu-1.pdf>


